[{"text_idx": "#000000", "text": "Beth yw cymunedau o blaid pobl hy\u0302n?"}, {"text_idx": "#000001", "text": "Mewn cymuned sydd o blaid pobl hy\u0302n, rydyn ni\u2019n teimlo ein bod yn cael ein gwerthfawrogi, ein cynnwys a\u2019n parchu, ac yn gallu:"}, {"text_idx": "#000003", "text": "Yn dilyn galwadau gan y Comisiynydd, roedd Strategaeth Llywodraeth Cymru ar gyfer Cymdeithas sy\u2019n Heneiddio yn cynnwys ffocws cryf ar greu cymunedau oed-gyfeillgar, sy\u2019n hanfodol i\u2019n cefnogi i heneiddio\u2019n dda."}, {"text_idx": "#000004", "text": "Beth sy\u2019n gwneud cymuned yn un o blaid pobl hy\u0302n?"}, {"text_idx": "#000005", "text": "Mae Sefydliad Iechyd y Byd (WHO) yn disgrifio cymunedau o blaid pobl hy\u0302n fel llefydd lle mae pobl hy\u0302n, cymunedau, polisi\u0308au, gwasanaethau, lleoliadau a strwythurau yn gweithio gyda\u2019i gilydd mewn partneriaeth i gefnogi a galluogi pob un ohonom i heneiddio\u2019n dda."}, {"text_idx": "#000006", "text": "Maent yn nodi wyth nodwedd hanfodol o gymunedau o blaid pobl hy\u0302n y mae partneriaethau\u2019n gweithio i\u2019w gwella, ac yn eu galw yn wyth nodwedd cymunedau o blaid pobl hy\u0302n."}, {"text_idx": "#000008", "text": "Mae cymunedau hygyrch yn galluogi pobl i gadw mewn cysylltiad, cymryd rhan mewn gweithgareddau cymdeithasol a chael mynediad at wasanaethau a chyfleusterau lleol. Mae strydoedd sydd mewn cyflwr da ac a\u0302 digon o olau, arwyddion clir, mannau gwyrdd a thoiledau cyhoeddus i gyd yn cefnogi pobl hy\u0302n i barhau i fod yn egni\u0308ol ac i fyw bywydau annibynnol."}, {"text_idx": "#000009", "text": "Mae dulliau cludiant fforddiadwy, dibynadwy a chyfleus yn galluogi pobl i fynd a dod a pharhau i wneud y pethau sy\u2019n bwysig iddyn nhw. Boed nhw\u2019n mynd i siopa, yn ymweld a\u0302\u2019r sinema, yn cwrdd a\u0302 ffrindiau neu\u2019n mynd i apwyntiad gyda\u2019u meddyg, mae cludiant da yn hanfodol i bawb, yn enwedig mewn ardaloedd gwledig ac i bobl nad ydynt yn gyrru."}, {"text_idx": "#000010", "text": "Mae gan bawb hawl i dai digonol, ni waeth beth yw eu hoedran na\u2019u gallu. I lawer, mae cael rhywle i\u2019w alw\u2019n gartref yn ganolog i\u2019r hyn mae\u2019n ei olygu i heneiddio\u2019n dda. Drwy wneud newidiadau neu addasiadau bach, gall pobl barhau i fyw\u2019n annibynnol yn eu cartrefi eu hunain. Mae cymuned o blaid pobl hy\u0302n yn helpu pobl i wneud penderfyniadau am ble byddant yn byw, a ydynt am aros yn eu cartref presennol ynteu chwilio am gartref newydd sy\u2019n addas i\u2019w hanghenion yn agos at y bobl a\u2019r llefydd sy\u2019n bwysig iddyn nhw."}, {"text_idx": "#000011", "text": "Mae gallu cadw mewn cysylltiad a\u0302 ffrindiau a theulu yn hanfodol i heneiddio\u2019n dda. Mae cymunedau o blaid pobl hy\u0302n yn galluogi pobl hy\u0302n i gymryd rhan mewn amrywiaeth o weithgareddau cymdeithasol, sy\u2019n dod a\u0302 phobl o bob oed at ei gilydd i rannu diddordebau."}, {"text_idx": "#000012", "text": "Mae oedraniaeth yn sail i nifer o\u2019r problemau mae pobl hy\u0302n yn eu hwynebu ar hyn o bryd, ac mae\u2019n golygu bod pobl hy\u0302n yn cael eu trin yn annheg, yn teimlo eu bod yn cael eu hallga\u0301u\u2019n gymdeithasol, ac yn gweld nad yw eu hawliau\u2019n cael eu parchu. Mae cymunedau o blaid pobl hy\u0302n yn herio oedraniaeth drwy ddod a\u0302 phobl o wahanol oedrannau at ei gilydd a meithrin delweddau cadarnhaol o heneiddio."}, {"text_idx": "#000013", "text": "Mae gan bobl hy\u0302n ddiddordebau amrywiol, ac mae llawer eisiau cymryd rhan mewn amrywiaeth eang o weithgareddau, megis gweithio, gwirfoddoli, bod yn weithgar yn wleidyddol neu gymryd rhan mewn grwpiau neu glybiau lleol. Yn aml, nid yw sgiliau a phrofiad pobl hy\u0302n yn cael eu gwerthfawrogi\u2019n ddigonol. Drwy helpu pobl hy\u0302n i aros mewn gwaith, neu i wirfoddoli, gallant gael mwy o deimlad o bwrpas a pherthyn, ac mae hynny\u2019n dda i\u2019w lles ac yn dda i\u2019r economi leol."}, {"text_idx": "#000015", "text": "Cymorth cymunedol a gwasanaethau iechyd"}, {"text_idx": "#000016", "text": "Mae gwasanaethau iechyd a gofal, sy\u2019n hygyrch ac yn fforddiadwy, yn allweddol i gadw pobl hy\u0302n yn iach, yn annibynnol ac yn egni\u0308ol. Mae angen i\u2019r gwasanaethau hyn fod wedi\u2019u lleoli\u2019n gyfleus ar gyfer y mannau lle y mae pobl yn byw ac yn agos at lwybrau cludiant cyhoeddus."}, {"text_idx": "#000017", "text": "Mae Sefydliad Iechyd y Byd hefyd wedi nodi 4 prif gam i bartneriaethau eu cymryd gyda\u2019i gilydd wrth symud ymlaen gydag unrhyw waith o blaid pobl hy\u0302n:"}]